মার্সেল গ্রসম্যান

মার্সেল গ্রসম্যান  (৯ এপ্রিল, ১৮৭৮ - ৭ সেপ্টেম্বর, ১৯৩৬) ছিলেন একজন সুইজ গণিতবিদ। তিনি স্যার আলবার্ট আইনস্টাইনের বন্ধু ছিলেন। আইনস্টাইনের আপেক্ষিকতার তত্ত্বে গণিত ও জ্যামিতি সংক্রান্ত  কাজে সাহায্য করার জন্য তিনি পরিচিত।

মার্সেন গ্রসম্যান জুরিখের ফেডারেল পলিটেকনিক স্কুলের গণিতের অধ্যাপক ছিলেন। বর্ণনাত্বক জ্যামিতি এবং টেনসর ক্যালকুলাসের উপর তাঁঁর বিশেষ পান্ডিত্ব ছিল। তিনি সুইজ ম্যাথমেটিক্যাল সোসাইটির অন্যতম প্রতিষ্ঠাতা ছিলেন।

 কর্মজীবন 
১৯০০ খ্রিষ্টাব্দে গ্রসম্যান ফেডারেল পলিটেকনিক স্কুল থেকে স্নাতক ডিগ্রী লাভ করেন এবং উইলিয়াম ফেডলারের সহকারী হিসেবে কাজ শুরু করেন। পাশাপাশি তিনি নন ইউক্লিডীয় জ্যামিতির উপর অধ্যয়ন চালিয়ে যান। তিনি পরবর্তী সাত বছর উচ্চ বিদ্যালয়ে পাঠদান করেন। তিনি ১৯০২ সালে মাত্র ২৪ বছর বয়সে জুরিখ বিশ্ববিদ্যালয় থেকে ডক্টরেট ডিগ্রী লাভ করেছিলেন। ১৯০৭ সালে তিনি স্থায়ীভাবে ফেডারেল পলিটেকনিক স্কুলের বর্ণনাত্মক জ্যামিতির অধ্যাপক নিযুক্ত হন।

তথ্যসূত্র